
Compania franceză Sephora jignește victimele 
Experimentului de reeducare de la Pitești 

PITEŞTI, 


ÎTI PLAC DUNGILE 


DETALII ÎN CURÂND 


Recent, Sephora România, filială a celebrului lanţ francez de produse de 
înfrumusețare și parfumuri, a stârnit controverse după ce a postat pe pagina de 
Facebook și Instagram o reclamă jignitoare asociată cu închisoarea Pitești, 
cunoscută pentru atrocitățile comise asupra deţinuţilor în perioada regimului 
comunist. Confruntată cu reacţiile internauţilor, echipa companiei a șters postarea 
după câteva ore. 


În contextul deschiderii unui nou magazin în mall-ul din Pitești, programată pentru 
data de 25 aprilie, Sephora România a adoptat o strategie de promovare 
controversată, folosind o reclamă pe pagina sa de social media care a fost percep' A 
de public ca fiind asociată cu Experimentul Pitești, un episod întunecat din istoria 
României. 


Concret, în după-amiaza zilei de 23 aprilie, pe contul de Facebook Sephora a apărut 
o postare în care este o fotografie cu dungi alb și negru și ре care stă scris: „Pitești, 
am auzit са îţi plac dungile”. Practic, prin această postare-reclamă se face o asociere 
jignitoare cu fosta închisoare Pitești, locul unde s-a desfăşurat teribilul Experiment 
Piteşti, considerat a fi cel mai mare şi cel mai intensiv program de spălare a creierului 
prin tortură din blocul comunist. 


Reacţia Sephora 


La doar câteva ore după postarea reclamei controversate și după zeci de reacţii 
adverse, reprezentanții Sephora România au ales să o șteargă de pe contul de 
Facebook. 


„Adevărul” a solicitat puncte de vedere privind reclama jignitoare la Sephora 
România, lui Jean-Charles Trehan – director relaţii externe LVMH (grupul francez се 
deține Sephora), precum și Ralucăi Turcan, ministrul Culturii, însă până la ora 
redactării acestui material nu a primit niciun răspuns. În momentul în care va primi 
aceste răspunsuri, le va publica fără întârziere. 


Ca urmare a numeroaselor reacţii negative, Sephora România a postat miercuri 24 
aprilie pe Instagram următorul mesaj: "Ultima noastră postare legată de deschiderea 
noului magazin Sephora din Pitești a fost interpretată într-un mod greșit. Din 
identitatea brandului Sephora fac parte dungile orizontale alb negru. Nu există nicio 
legătură între dungile Sephora și alte evenimente care s-au întâmplat în Pitești. 
Brandul Sephora nu are culoare politică și nu își găsește inspiraţie în evenimente 
istorice tragice din România sau din altă ţară. Ne cerem scuze comunităţii pentru 
această eroare de comunicare”. 

Beauty lovers, 


Ultima noastră postare legată de 
deschiderea noului magazin 
SEPHORA din Pitești a fost 
interpretată într-un mod greșit. 


Din identitatea brandului SEPHORA 
tac parte dungile orizontale alb 
negru. Nu există nicio legatură între 
dungile SEPHORA și alte evenimente 
care s-au întâmplat în Pitești. 


Brandul SEPHORA nu are culoare 
politică și nu își găsește inspirație în 
evenimente istorice tragice din 
România sau altă țară. 


Ne cerem scuze comunității pentru 
această eroare de comunicare. 

„O ofensă adusă victimelor Fenomenului Pitești” 


O reacție dură a avut însă Maria Axinte, președinta Fundaţiei Memorialul Inchisoarea 
Pitești, care consideră că postarea este „o ofensă adusă victimelor Fenomenului 
Pitești”. 


„Sephora România deschide în curând un magazin în noul mall din Pitești și se 
adresează piteștenilor astfel: "Pitești, am auzit că îţi plac dungile”. Această campanie 


este, evident, centrată pe subiectul binecunoscut al închisorii de la Piteşti. Doar са 
piteştenii ştiu mai bine şi au taxat acest derapaj, iar comentariile pe pagina 
companiei de Instagram nu au întârziat să apară. Deşi ne bucurăm să vedem са, а”- 
închisoarea cât şi Fenomenul Piteşti au devenit subiecte discutate la nivelul 
publicului larg, încercarea de a face din acest subiect о „glumiţă” într-o campanie de 
marketing, este o ofensă adusă victimelor Fenomenului Piteşti, activității fundaţiei 
noastre şi eforturilor care se fac pentru ca publicul să cunoască cu adevărat 
realităţile dictaturii comuniste în România”, spune Maria Axinte. 


În perioada 1949-1951, la închisoarea Piteşti s-a desfăşurat Experimentul Piteşti, 
considerat a fi cel mai mare şi cel mai intensiv program de spălare a creierului prin 
tortură din blocul comunist. lar dintre numeroșii deţinuţi care au trecut prin 
Experimentul Piteşti, astăzi mai sunt în viaţă mai puţin de zece. 


#сгіте impotriva umanitatii experimentul pitesti #franta #orori 


#sephora #victimele crimelor comunismului 


Cimpoi Adrian 


Cimpoi Adrian este absolvent al Universității din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Gabriel Resources nu vrea să-şi plătească datoriile către România, după pierderea procesului Roşia 
Montană 

Președintele Klaus lohannis, despre avionul privat cu care a zburat în Coreea de Sud: „Nu știu cum 

risc autentic. Riscul de război este real” 


Recent Popular Comments 


lon Iliescu va fi audiat vineri în dosarul Mineriadei 


O 58 de secunde în urmă 


Ciolacu mută Guvernul la Timişoara ca să-şi sprijine interlopul 


© 2 ore în urmă 


Deși este cercetat pentru corupţie, liberalul lulian Dumitrescu şi-a depus candidatura 
pentru un nou mandat la șefia CJ Prahova 


© 3 ore în urmă 


АШ. Compania franceză Sephora jignește victimele Experimentului de reeducare de Іа Pitești 
AM AUZIT GA O доге în urmă 


IŢI PLAC DUNGILE 


DETALII ÎN CURÂND 


Silviu Predoiu, despre Ciolacu şi Ciucă: Ce caută aceşti doi incompetenţi în fruntea ţării? 


© 4 ore în urmă 


COPYRIGHT 60М.КО 2020-2023 


өд A 


